fi fi tr fi tr fi fi fi fi fi fi fi fi fi fi fi fi en fi nl fi en fi fi hu fi fi fi fi fi en fi nl fi en fi fi fi fi nl fi fi fi fi fi fi et en fi fi fi fi fi fi fi fi nb fi fi fi fi fi fi fi et fi fi fi it fi et fi fi fi fi es en fi sv fi fi fi fi
Talvirieha ja päivätanssit | Joka Ry
Talvirieha on ulkoilutapahtuma, jossa järjestetään leikkimielisiä kisoja. Talvirieha järjestetään Sirkkalan puiston alueella, Original Sokos Hotel Kimmelin takana. Päivätanssit tanssitaan hotelli Kimmelin yhteydessä olevan Las Palmasin tiloissa, missä opeopiskelijoita viihdyttää DJ. Talvirieha ja päivätanssit järjestetään yhtäaikaa, joten talviriehasta on helppo käydä lämmittelemässä päivätansseilla sisätiloissa. Päivätansseihin sisäänpääsy Talvipäivät 2022 -rannekkeella ja narikka on osallistujien käytössä, mutta tavaroiden säilytys narikassa on omalla vastuulla.
Milloin: la 23.4. klo 12.00-17.00
Missä: Sirkkalan puisto ja Original Sokos Hotel Kimmel
Testaa heittokätesi ja haukankatseesi koordinaatio ja tule mukaan kengänheittokisaan. Tehtävänäsi on heittää erilaisia kenkiä, sandaaleista saappaisiin, kohti maalitaulua. Kerää pisteitä ja voita mahtava palkinto!
Kengänheittoon on vapaaosallistuminen, eikä ennakkoilmoittautumista vaadita. Osallistu ilmoittamalla nimesi ja yhteystietosi heittopisteellä. Parhaat pisteet keränneet osallistujat palkitaan ja heille ilmoitetaan henkilökohtaisesti Talviriehan päättymisen jälkeen.
Talviriehan lajeihin (vaateviesti, norsupallo ja karaokekisa) ilmoittaudutaan etukäteen.
Ilmoittautuminen aukeaa pe 8.4 klo 9.00. Ilmoittautuminen tapahtuu lomakkeilla, joihin löydät ilmoittautumisen alettua linkit alempaa lajien kuvauksen vierestä.
Ilmoittautumisaika päättyy 15.4. klo 23.59.
Vain yksi joukkueen jäsen ilmoittaa koko joukkueen.
Jokaisella joukkueen jäsenellä tulee olla lippu SOOLin Talvipäivät 2022 -tapahtumaan.
Katso tarkemmat joukkuerajoitukset lajin esittely kohdasta alempaa.
Joukkueille ilmoitetaan tarkka kilpailuaika ilmoittautumisen päätyttyä.
Ensimmäinen laji on varmasti myös Hileen mieleen. Norsupallo on tuttu laji myös talvipäiväkansalle aiemmilta vuosilta. Isommalla pallolla pelattava jalkapalloturnaus kerää kasaan tänä vuonna 12 joukkuetta. Peliaika 10 min ja tasatilanteesta siirrytään armottomasti suoraan rankkareihin!
Joukkueen koko: 5-6 pelaajaa, joista yksi ilmoittaa joukkueen
Joukkueiden määrä: 12 joukkuetta
Toinen ulkolaji on tänä vuonna vaateviesti. Viestissä joukkueet kilpailevat aikaa ja toisia joukkueita vastaan. Yksi joukkueen jäsen ilmoittaa koko joukkueen. Viesti suoritetaan niin, että joukkueen ensimmäinen kilpailija juoksee vaatteiden luokse, pukee ne päälle, juoksee oman joukkueen luo ja riisuu ne joukkueen edessä. Seuraava osallistuja saa alkaa pukemaan vaatteita päälleen sitä mukaa, kun edellinen riisuu. Kun kaikki vaatteet ovat päällä, saa kilpailija juosta kääntymispisteelle ja takaisin. Vaihto tapahtuu taas joukkueen luona, kun kilpailija riisuu ja antaa vuoron seuraavalle. Näin toimitaan, kunnes kaikki joukkueen jäsenet ovat suorittaneet tehtävän.
Joukkueen koko: 4-6 henkilöä
Joukkueiden määrä: 20 joukkuetta
Tänä vuonna järjestetään myös Talvipäivien virallinen karaokekilpailu! Voit laulaa yksin, kaverin kanssa tai pienessä ryhmässä. Ryhmästä jälleen yksi ilmoittaa porukan mukaan! Talvipäivien virallinen tuomaristo kuuntelee 30 esitystä ja arvioi esiintymistyyliä, heittäytymistä ja fiilistä.
Ajankohta: klo 12.30 - 15.30
Paikka: Las Palmas / Kimmel
Joukkueen koko: 1-4 henkilöä
Joukkueiden määrä: 30 esiintyjää
Tällä sivustolla käytetään evästeitä. Lue lisää evästeistä.
Valitse käytettävät evästeet Välttämättömät Tilastointi Markkinointi
Salli vain valitut Salli kaikki